חוק לתיקון פקודת מס הכנסה (מס' 241), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2651, עמ' 1048, 2017-07-30T00:00:00+03:00
חוק לתיקון פקודת מס הכנסה (מס' 241), התשע"ז–2017 (להלן – התיקון), התקבל בקריאה השנייה והשלישית ביום כ"ג בתמוז התשע"ז (17 ביולי 2017). בתיקון נקבע כי חברה ממשלתית, כהגדרתה בחוק החברות הממשלתיות, התשל"ה–1975 או חברה שכל זכויותיה מוחזקות על ידי חברה ממשלתית כאמור, שמטבע הפעילות שלה, כמשמעותו בכללי חשבונאות מקובלים, הוא דולר או אירו, תהיה רשאית לנהל את פנקסי החשבונות שלה במטבע חוץ, לפי כללים שקבע שר האוצר באישור ועדת הכספים של הכנסת.